**Brífing: Útoky na financovanie enviro MVO**

17. januára 2025

## Vyjadrenia ministra Tarabu

# *„Mňa Budajove, Kičove a ostatné mimovládky absolútne nezaujímajú, ja viem, že tam mali hody na ministerstve, viem, že sú nervózne, že som im nepodpísal 16 miliónov eur na tie ich pseudoprojekty,“ vyhlásil minister Životného prostredia SR Tomáš Taraba (SNS).*

22. apríla 2024, spravy.rtvs.sk

# *“Taraba reagoval, že mimovládne organizácie si za uplynulé roky rozdelili na ministerstve 60 miliónov eur.”*

2. augusta 2024, TASR

# *“Za rovnako zbytočné považuje projekty mimovládnych organizácií, kde si päť mimovládok rozdelilo 64 miliónov eur.”*

# 5. októbra 2024 TASR

*“Podpredseda vlády a minister životného prostredia SR Tomáš Taraba zdôraznil, že prioritou je podpora škôl pred mimovládnymi organizáciami, ktoré si v minulých rokoch rozdelili z ministerstva desiatky miliónov eur.”*

*29.novembra 2024 SITA*

## Žiadosti o informácie

1. Organizácie žiadali ministertsvo o podloženie výroku ministra, že si 5 mimovládnych organizácií rozdelilo 64 miliónov eur presnými dátami. MŽP zamietlo žiadosť s tým, že vo forme, ktorú MVO požadovali, informácie nemá.
2. Organizácie si vyžiadali zoznam všetkých podporených projektov MVO cez MŽP aj Envirofond za desať rokov. Informácie zverejnené MŽP obsahujú zoznam projektov, ktoré sú dokopy v hodnote 53 miliónov eur.
3. Organizácie požiadali opäť o informáciu, akých 5 MVO si rozdelilo na aké projekty za 64 miliónov eur financie v inej forme, ktorú by ministerstvo mohlo mať. Na žiadosť o informácie nedošla odpoveď ani po poslaní rozkladu.

## Prehľad financií do MVO z rôznych fondov

Financie za posledných 10 rokov.

| Fond | Celková alokácia | Podpora pre MVO | Podiel |
| --- | --- | --- | --- |
| Operačný program Kvalita životného prostredia (EŠIF) | 2 832 531 290 € | 10 286 059 € | 0,36% |
| Plán obnovy a odolnosti: Zelená ekonomika | 2 103 000 000 € | 3 239 247 € | 0,15% |
| Envirofond (za roky 2017-2022) | 644 259 388 € | 2 152 775 € | 0,33% |
| Projekty LIFE (2014-2020) | 68 643 827 € | 36 240 652 € | 52,80 % |
| SK Klíma (Nórsky finančný mechanizmus + Finančný mechanizmus EHP + Štátny rozpočet SR) | 23 960 000 € | 1 312 602 € | 5,48 % |
| **Spolu** | **5 672 394 505 €** | **53 231 335 €** | **0,94 %** |
|  |  |  |  |
| Modernizačný fond | 3 500 000 000 € | 0 € | 0,00 % |
|  |  |  |  |
| Spolu s Modernizačným fondom | 9 172 394 505 € | 53 231 335 € | 0,58 % |

Zdroj: Vlastné spracovanie na základe údajov Ministerstva životného prostredia SR, Envirofondu, NIKA   
Poznámka. Po započítaní Modernizačného fondu by išlo o 0,58 % pre mimovládne neziskové organizácie.

## Problémy envirorezortu

* Problémy s Plánom obnovy a odolnosti - najnovšie strata vyše 300 miliónov eur
* znefunkčňovanie štátnej pchrany prírody
* neriešenie a zľahčovanie klimatickej zmeny
* deštrukcia biodiverzity
* legislatívne zmeny na ľahšie povoľovanie a uskutočňovanie činností v rozpore s ochranou životného prostredia
* vytváranie falošného nepriateľa (MVO)
* neodborná reprezentácia rezortu (štátni tajomníci, minister)